Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 577/14/8803	Košice II, 9.1.2015
EEČ : 2-64-61-2015

U Z N E S E N I E

Trestná vec:	obvinená XXXXX 
Zločin:	Vydieranie podľa § 189 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 224/2010 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 2 písmeno c Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
XXXXX prokuratúry XXXXX XXXXX v trestnej veci vedenej  proti obvinenej XXXXX  za zločin vydierania podľa § 189 ods. 1, ods. 2 písm. b/ Trestného zákona na tom skutkovom základe, že:

-  dňa 25.06.2010 v čase okolo 09.20 hod v byte na 5. poschodí v Košiciach,  ul. XXXXX po tom, ako ju XXXXX, nar. 03.12.1938 vpustila do bytu, táto od nej začala požadovať sumu vo výške  600,-Kčs, ktorú si od nej požičala pred 35 rokmi, pričom keď XXXXX chcela zavolať pomoc, tak jej z ruky vytrhla mobilný telefón s tým, aby nikde nevolala, že je to medzi nimi dvomi, kde v pravej ruke držala predmet podobný pištoli a mobilný telefón jej vrátila až vtedy, keď jej XXXXX navrhla, že jej dá sumu vo výške 20,-€ pekne z ruky do ruky, čo obe aj urobili a následne z bytu odišla, čím takto svojim konaním spôsobila XXXXX, nar. XXXXX bytom XXXXX, XXXXX škodu vo výške 20,-€,

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Uznesením  vyšetrovateľa Okresného riaditeľstva PZ XXXXX, ÚJaKP XXXXX, sp. zn. XXXXX zo dňa 25.06.2010 bolo podľa § 199 ods. 1 Trestného poriadku začaté trestné stíhanie  a dňa 14.12.2010 bolo podľa § 206 ods. Trestného poriadku vznesené obvinenie XXXXX za zločin vydierania podľa § 189 ods. 1, ods. 2 písm. b/ Trestného zákona  na tom skutkovom základe, že:

-  dňa 25.06.2010 v čase okolo 09.20 hod v byte na 5. poschodí v Košiciach,  ul. XXXXX po tom, ako ju XXXXX, nar. XXXXX vpustila do bytu, táto od nej začala požadovať sumu vo výške  600,-Kčs, ktorú si od nej požičala pred 35 rokmi, pričom keď XXXXX chcela zavolať pomoc, tak jej z ruky vytrhla mobilný telefón s tým, aby nikde nevolala, že je to medzi nimi dvomi, kde v pravej ruke držala predmet podobný pištoli a mobilný telefón jej vrátila až vtedy, keď jej XXXXX navrhla, že jej dá sumu vo výške 20,-€ pekne z ruky do ruky, čo obe aj urobili a následne z bytu odišla, čím takto svojim konaním spôsobila XXXXX, nar. XXXXX bytom XXXXX, XXXXX škodu vo výške 20,-€.

Dňa  10.9.2013 bola Okresnou prokuratúrou XXXXX II spracovaná žiadosť o prevzatie trestného stíhania  s návrhom na odovzdanie trestného konania do Českej republiky.

Generálna prokuratúra SR listom sp. zn. XXXXX z  08.02.2014 oznámila, že Najvyššie štátne zastupiteľstvo Českej republiky rozhodlo o prevzatí trestnej veci XXXXX.

Uznesením  Mestského štátneho zastupiteľstva v Brne, sp. zn. XXXXX zo dňa 02.05.2014 bola podľa § 159a ods. 1 Trestného poriadku vec odložená, nakoľko vo veci nejde o podozrenie z trestného činu a vec nie je na mieste  vybaviť inak.

Uznesenie  Mestského štátneho zastupiteľstva v Brne, sp. zn. XXXXX zo dňa 02.05.2014 nadobudlo právoplatnosť dňa 23.05.2014.

Dňa 01.09.2011 nadobudla účinnosť novelizácia  ustanovenia § 215 ods. 2 Trestného poriadku, kde v ustanovení § 215 ods. 2 písm. c/ Trestného poriadku sa uvádza, že prokurátor zastaví trestné stíhanie, ak o skutku obvineného bolo už právoplatne  rozhodnuté  disciplinárne iným orgánom alebo orgánom príslušným na konanie o priestupku  alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.

Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor